3. ลักษณะการประกอบธุรกิจของบริษัท

1.  ประวัติความเป็นมา

บริษัท สาลี่อุตสาหกรรม จำกัด (มหาชน) (“บริษัท”) ก่อตั้งขึ้นเมื่อวันที่ 4 มกราคม 2536
เพื่อประกอบธุรกิจรับจ้างผลิตชิ้นส่วนพลาสติก ประเภทอิเล็กทรอนิกส์และเครื่องใช้ไฟฟ้า
ให้กับผู้ผลิตสินค้าต้นแบบ (Original Equipment Manufacturer : OEM) และ
Subcontractors ของผู้ผลิตสินค้าต้นแบบ OEM ซึ่งส่วนใหญ่จะเป็นผู้ผลิตสัญชาติญี่ปุ่น
ที่มีฐานการผลิตในประเทศไทยและต่างประเทศ ธุรกิจหลักของบริษัทแบ่งออกได้เป็น 2 ลักษณะ คือ
ธุรกิจผลิตชิ้นส่วนพลาสติกแบบฉีด (Plastic Injection) และธุรกิจผลิตชิ้นส่วนพลาสติกแบบขึ้นรูป
(Vacuum Pressure Forming)
ตลอดระยะเวลาที่ผ่านมาปริมาณการผลิตและกลุ่มลูกค้าของงานทั้งสองประเภท (Plastic
Injection และ Vacuum Pressure Forming) ของบริษัทมีจำนวนเพิ่มขึ้นอย่างต่อเนื่อง

เมื่อวันที่ 18 มิถุนายน 2545 บริษัทได้ลงทุนในบริษัท ยูเนี่ยนซันไรส์ จำกัด
ซึ่งเป็นบริษัทที่ก่อตั้งมาเพื่อรับซื้อถาดไอซี (Integrated Circuit Tray)
ที่บริษัทผลิตเพื่อจำหน่ายต่อให้กับบริษัทผู้จัดจำหน่ายอิเล็กทรอนิกส์ชั้นนำของญี่ปุ่น
เหตุผลของการที่บริษัทต้องจำหน่ายถาดไอซี (IC Tray) ผ่านบริษัท ยูเนี่ยนซันไรส์ จำกัด
เนื่องจากหนึ่งในผู้ถือหุ้นของบริษัท ยูเนี่ยนซันไรส์ จำกัดมีความสัมพันธ์ทางธุรกิจกับบริษัท Toyo
Jushi จำกัด ซึ่งเป็นเจ้าของลิขสิทธิ์การผลิตถาดไอซีมายาวนานตั้งแต่เริ่มก่อตั้งบริษัท
ปัจจุบันบริษัทถือหุ้นอยู่ในบริษัท ยูเนี่ยน

ซันไรส์ จำกัด ในอัตราส่วนร้อยละ 17.99

เมื่อวันที่ 13 สิงหาคม 2546 บริษัทได้เข้าไปลงทุนในบริษัท สาลี่ คัลเล่อร์ จำกัด (มหาชน)
ซึ่งเป็นบริษัทผลิตและจำหน่ายเม็ดสีพลาสติกแบบเข้มข้น (Master batch)
ให้กับผู้ผลิตสินค้าที่อยู่ในอุตสาหกรรมผลิตชิ้นส่วนพลาสติกและอุตสาหกรรมยาง
โดยผู้ผลิตเหล่านี้จะนำเม็ดสีพลาสติกแบบเข้มข้นไปผสมกับเม็ดพลาสติก ยาง และยางสังเคราะห์
บริษัท สาลี่ คัลเล่อร์ จำกัด (มหาชน) เปิดดำเนินการเมื่อวันที่ 13 สิงหาคม 2546
บริษัทฯถือหุ้นในสัดส่วนร้อยละ 10.85

เมื่อวันที่ 22 ธันวาคม 2546 บริษัทได้เข้าไปลงทุนในบริษัท สาลี่ พริ้นท์ติ้ง จำกัด
โดยถือหุ้นในอัตราส่วนร้อยละ 100 เพื่อดำเนินธุรกิจรับพิมพ์ฉลากสินค้าคุณภาพสูง
(Self-adhesive Label) ด้วยเทคโนโลยีและเครื่องจักรอันทันสมัย
ปัจจุบันบริษัทรับพิมพ์ฉลากสินค้าให้กับธุรกิจหลากหลายประเภท
ซึ่งลูกค้าส่วนใหญ่ของบริษัทจะเป็นกลุ่มผู้ผลิตสินค้าระดับพรีเมี่ยมที่ให้ความสำคัญกับบรรจุภัณฑ์รวมถึงฉลากสินค้าที่มีคุณภาพ
มีลักษณะคงทน สีสันสวยงามและโดดเด่น นอกจากนี้ บริษัทยังได้ขยายธุรกิจด้านการพิมพ์ offset
สำหรับ

บรรจุภัณฑ์ประเภทกล่องกระดาษด้วย ปัจจุบันฐานลูกค้าของบริษัทได้ขยายออกไปหลากหลายประเภท
อาทิ กลุ่มลูกค้าที่เป็นผู้ผลิตเครื่องสำอางค์ เครื่องอุปโภคบริโภค เครื่องดื่ม
รวมถึงผู้ผลิตผลิตภัณฑ์สำหรับสัตว์เลี้ยง และด้วยคุณภาพสินค้าที่โดดเด่น จึงทำให้บริษัท สาลี่ พริ้นท์ติ้ง
จำกัด เป็นที่รู้จักอย่างกว้างขวางในวงการผลิตฉลากสินค้าคุณภาพ
เพราะนอกจากจะมีเทคโนโลยีการผลิตที่ทันสมัยแล้ว
บริษัทยังมีระบบการบริหารการจัดการและทีมงานมืออาชีพที่มีประสบการณ์ทางด้านการพิมพ์ฉลากสินค้ามานานกว่า
20 ปี ต่อมาได้ร่วมทุนกับบริษัท Pago Holding AG (PAGO) ประเทศสวิตเซอร์แลนด์
ซึ่งเข้ามาถือหุ้นร้อยละ 30 โดยได้เปลี่ยนชื่อบริษัทเป็น “บริษัท

พาโก้ สาลี่ พริ้นท์ติ้ง จำกัด” และจดทะเบียนเปลี่ยนโครงสร้างผู้ถือหุ้นเสร็จเรียบร้อยเมื่อวันที่ 14
สิงหาคม 2552 ซึ่งบริษัทถือหุ้นอยู่ใน บริษัท พาโก้ สาลี่ พริ้นท์ติ้ง จำกัด ร้อยละ 70

เมื่อวันที่ 3 ตุลาคม 2548 บริษัทได้จัดตั้งบริษัท สาลี่ เอคอท (ประเทศไทย) จำกัด
ซึ่งต่อมาได้เปลี่ยนชื่อเป็น บริษัท สาลี่ เอ็นจิเนียริ่ง จำกัด ทำธุรกิจผลิตแม่พิมพ์ฉีดพลาสติก
เพื่อเป็นการเสริมความแข็งแกร่งให้แก่ธุรกิจของบริษัท
และทำให้บริษัทมีการบริการที่ครบวงจรมากขึ้น โดยบริษัทถือหุ้นอยู่ในบริษัท สาลี่ เอ็นจิเนียริ่ง จำกัด
ในอัตราส่วนร้อยละ 90

เมื่อวันที่ 4 สิงหาคม 2549 บริษัทได้เข้าไปลงทุนในบริษัท เอสซี วาโด จำกัด
โดยเป็นผู้ถือหุ้นรายใหญ่ในบริษัทดังกล่าว คิดเป็นร้อยละ 75 บริษัท เอสซี วาโด จำกัด
ผลิตชิ้นส่วนผลิตภัณฑ์อิเล็กทรอนิกส์ คอมพิวเตอร์ และชิ้นส่วนโลหะสำหรับยานยนต์ โดยเฉพาะ Hard
Disk Drive (HDD) บริษัทได้รับการส่งเสริม BOI โดยได้รับการยกเว้นภาษีเงินได้นิติบุคคล
ภาษีเงินปันผล และภาษีนำเข้าเครื่องจักร
ซึ่งสามารถขยายธุรกิจทางด้านอิเล็กทรอนิกส์ที่ยังมีแนวโน้มเติบโตดี
และได้รับผลตอบแทนในรูปเงินปันผล อนึ่ง บริษัทได้ขายหุ้นที่ถือทั้งหมดในบริษัท เอสซี วาโด จำกัด
ออกไปแล้วเมื่อวันที่ 26 กุมภาพันธ์ 2553

2.  โครงสร้างทางธุรกิจของกลุ่มบริษัท

3.  โครงสร้างรายได้ของบริษัท

โครงสร้างรายได้ของบริษัทและบริษัทย่อย สำหรับ ปี 2551 – 2553 ปรากฏดังนี้

  -------------------------- ------------- ---------------- -------- ----- -------- ----- -------- -----
  ประเภท                     ดำเนินการโดย   % การถือหุ้นของบริษัท 2553           2552           2551     

                                                            ล้านบาท   %     ล้านบาท   %     ล้านบาท   %

  ธุรกิจผลิตชิ้นส่วนพลาสติก         บริษัท                           286      37    246      27    304      33

  ธุรกิจผลิตแม่พิมพ์               บริษัทย่อย       90               37       5     20       2     22       2

  ธุรกิจพิมพ์ฉลากสินค้า*           บริษัทย่อย       70               363      47    243      27    245      26

  ธุรกิจผลิตชิ้นส่วนอิเล็กทรอนิกส์**   บริษัทย่อย       75               89       11    391      44    358      39

  อื่น ๆ                       -             -                -        -     -        -     -        -

  รวมรายได้                                                  775      100   900      100   929      100
  -------------------------- ------------- ---------------- -------- ----- -------- ----- -------- -----

*เดือนสิงหาคม 2552 บริษัทถือหุ้นในธุรกิจพิมพ์ฉลากสินค้า เท่ากับ 70% จากเดิมที่ถืออยู่ 100%

**เดือนกุมภาพันธ์ 2553 บริษัทขายหุ้นในธุรกิจผลิตชิ้นส่วนอิเล็กทรอนิกส์ทั้งหมด จากเดิมที่ถืออยู่
75%

4.  เป้าหมายในการดำเนินธุรกิจ

ด้านธุรกิจผลิตชิ้นส่วนพลาสติก บริษัทมีเป้าหมายในการดำเนินงานในอนาคตดังนี้

1.  เพิ่มสายผลิตภัณฑ์ให้มีความหลากหลายขึ้น
    โดยเฉพาะสายผลิตภัณฑ์ที่บริษัทเล็งเห็นว่าบริษัทมีความสามารถในการผลิต
    และมีศักยภาพในการเติบโตสูงในอุตสาหกรรม เช่น
    สายผลิตภัณฑ์ทางด้านบรรจุภัณฑ์เพื่อการบริโภค (Food Packaging) และชิ้นส่วนยานยนต์
    ซึ่งทั้งสองอุตสาหกรรม บริษัทมีลูกค้าและคำสั่งซื้อแต่ไม่มาก
    จึงต้องการขยายฐานลูกค้าในอุตสาหกรรมดังกล่าว
    โดยเฉพาะอุตสาหกรรมบรรจุภัณฑ์เพื่อการบริโภค ซึ่งบริษัทมีห้อง Clean Room
    ที่มีความสะอาดและทันสมัยเพื่อรองรับลูกค้ากลุ่มนี้

2.  ปรับปรุงมาตรฐานการดำเนินงานในด้านต่าง ๆ เพิ่มขึ้น
    เพื่อให้ลูกค้ามีความมั่นใจในการดำเนินธุรกิจของบริษัท

  ด้านธุรกิจพิมพ์ฉลากสินค้า บริษัทมีเป้าหมายในการดำเนินงานในอนาคตดังนี้

1.  เจาะกลุ่มลูกค้าบริษัทข้ามชาติที่เข้ามาตั้งฐานผลิตในประเทศไทย

2.  พยายามเพิ่มประเภทหรือชนิดของสินค้าจากลูกค้าเดิมที่มีอยู่